અંધેરી-ઈસ્ટમાં ઓલ્ડ નાગરદાસ રોડ પર જૈન મંદિરની પાસે આવેલા નવકાર સાકેત બિલ્ડિંગની આસપાસ કચરાને કારણે ગંદકીનું સામ્રાજ્ય સર્જાઈ ગયું છે. આવી ગંદકીના પરિણામે સ્થાનિક રહેવાસીઓ ડેન્ગી જેવી બીમારીના શિકાર થવા લાગ્યા છે અને બીજી બીમારીઓ પણ ફેલાઈ રહી છે. એમ છતાં BMCને કંઈ જ પડી નથી. રહેવાસીઓએ વારંવાર ફરિયાદ કર્યા બાદ પણ કોઈ જ ઍક્શન ન લેવાતાં બીમાર પડવાના બનાવ વધવા લાગ્યા છે એવી ફરિયાદ સ્થાનિક રહેવાસીઓએ મિડ-ડે LOCALને કરી હતી.